Source: http://docplayer.hu/1347499-Iratok-a-polgari-peres-es-nemperes-eljarasok-korebol-egyetemi-jegyzet.html
Timestamp: 2018-02-21 14:06:10
Document Index: 20036607

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'bíróság ', 'Bíróság ', 'Bíróság ']

IRATOK A POLGÁRI PERES ÉS NEMPERES ELJÁRÁSOK KÖRÉBŐL (Egyetemi jegyzet) - PDF
Download "IRATOK A POLGÁRI PERES ÉS NEMPERES ELJÁRÁSOK KÖRÉBŐL (Egyetemi jegyzet)"
1 DEBRECENI EGYETEM ÁLLAM ÉS JOGTUDOMÁNYI KAR POLGÁRI ELJÁRÁSJOGI TANSZÉK IRATOK A POLGÁRI PERES ÉS NEMPERES ELJÁRÁSOK KÖRÉBŐL (Egyetemi jegyzet) (SZERKESZTETTE ÉS A BEVEZETŐT ÍRTA: DR.GYEKICZKY TAMÁS TANSZÉKVEZETŐ EGYETEMI DOCENS) Második, javított kiadás DEBRECEN DE Állam és Jogtudományi Kar
2 2 I. RÉSZ : A JOGI KÉPVISELŐ IRATAI (Dr. Matúz György ügyvéd, egyetemi docens, Debreceni Egyetem Állam és Jogtudományi Kar, Polgári Eljárásjogi tanszék) II. RÉSZ: BÍRÓI PERES IRATOK (Dr. Drexlerné Dr. Karcub Edit bíró, mb. oktató A Hajdú Bihar Megyei Bíróság Gazdasági Kollégiumának Vezetője) III. RÉSZ: BÍRÓI NEM PERES IRATOK (Dr. Kocsis Ottilia bíró, mb. oktató A Nyíregyházi Városi Bíróság Elnöke) IV. RÉSZ: ÜGYÉSZI IRATOK A POLGÁRI ELJÁRÁSOKBAN (Dr. Balkányi Ilona ügyész, mb. oktató, A Hajdú Bihar Megyei Főügyészség Osztályvezetője) V. RÉSZ: KÖZJEGYZŐI IRATOK (Dr. Rudolf László, közjegyző, mb. oktató, A Budapesti Közjegyzői Kamara tagja) Dr. Gyekiczky Tamás, Dr. Matúz György, Dr. Drexlerné Dr. Karcub Edit, Dr. Kocsis Ottilia, Dr. Balkányi Ilona, Dr. Rudolf László
3 Előszó a második, javított kiadáshoz 3
4 4 Bevezető A Debreceni Egyetem újjáalakult Állam- és Jogtudományi Karának egyik első jegyzetét tartja kezében a tisztelt Olvasó. Hosszú időn keresztül nemhogy saját jegyzetkiadására, hanem jogi oktatásra sem gondolhattunk, hiszen 1949 után egészen a Jog és Államtudományi Intézet os létrehozásáig az ehhez szükséges infrastruktúra teljes egészében hiányzott. Több mint ötven év elteltével szeptember 1.-én kezdte meg a hivatalos indokolás szerint folytatta munkáját az egyetem jogi kara, s jegyzetünk kiadása éppen egybeesik az elindulás napjaival. Az irat-mintatár gondozója a Polgári Eljárásjogi Tanszék, ahol korábban olyan kiváló perjogászok és jogtudósok oktatták a polgári eljárások jogát, mint Bacsó Jenő és Sárffy Andor professzorok. Tanszékünk újra meginduló oktatói és tudományos munkájának első terméke ez az egyébként nélkülözhetetlen tankönyv. Szerzői és az iratok összeállítói a tanszék munkatársai, akik a tanszéki munka mellett valamennyien gyakorló jogászok. Oktatói és gyakorlati munkájuk összehangolásaképpen íródtak meg, vagy készültek el a polgári peres, és nem peres eljárásokban használt iratok mintái, ám az összeállítás iránti felelősséget természetesen a szerkesztőnek kell viselnie. Számos irat-mintatár forog közkézen, számos minta irat jelent meg CD lemezen vagy nyomtatott alakban, azonban ezek az összeállítások minden tisztelet az összeállításokat elvégzők heroikus munkájának tapasztalataink szerint az oktatásban nem vagy csak nagy nehézségek árán használhatóak. Ebből kiindulva elsősorban a jogi felsőoktatás számára állítottuk össze az iratokat, ami azt jelenti, hogy a leggyakrabban használt, leginkább szükségesnek ítélt iratokat válogattuk ki. Az oktatás szempontjai a tartalmi kérdések eldöntésében alapvető fontosságúak voltak, ezért például a keresetlevekben csak a törvény által előírt (szükséges) kellékeket szerkesztettük be. Keresetleveleinkből így hiányzik (például) a felperes távollétében történő tárgyalásmegtartásra vonatkozó kérelem, vagy ezzel összefüggésben a távolevő felperesnek az alperesi mulasztás esetére vonatkozó bírósági meghagyás kibocsátása iránti kérelme, stb. A minta iratai a gyakorlatban alakíthatóak, bővíthetőek, tovább írhatóak, s tapasztalataink szerint ezt a kollégák (bírók és ügyvédek) meg is teszik. Összeállításunkban felvállaltuk tehát, hogy az iratok (néhol) az írásbeli kellékek minimumát tartalmazzák, ám terjedelmük és tartalma a törvényben előírtaknak maradéktalanul megfelel. Fontos hangsúlyoznunk, hogy az iratok a hatályos jog rendelkezéseinek megfelelően készültek, és kerültek a kötetbe. Azokban az iratokban, ahol a július 01. napján bekövetkezett változások vagy a bírósági hatáskört,
5 5 vagy a fellebbviteli fórumot érintették, pontosan jeleztük a változást, illetve megadtuk a július 01. utáni eljárási rendet. Feltüntettük a keresetlevelekben a perrendtartási törvény a alapján szükségessé vált (új) nyilatkozatokat, kérelmeket is. Ugyanígy az egyéb iratok (pl. ügyészi iratok) a hatályos jog szerinti fellebbezési, perindítási bíróságra vannak címezve, illetve a beadványok jogalapja a hatályos jog alapján került megnevezésre. A válogatás több újdonságot tartalmaz. Elsőként említjük meg, hogy a peres iratok mellett beválogattunk a kötetbe olyan, a nem peres eljárásban használt iratokat (az egyik fejezet címe: bírói nem peres iratok), amelyek az oktatásban feltétlenül szükségesek, és amelyek a korábbi (általunk ismert) összeállításokból hiányoztak. Döntésünk indoka nemcsak a nem peres eljárások egyre növekedő száma volt, hanem a polgári eljárások komplexitása. Álláspontunk szerint, jóllehet a polgári per befejeződik a jogerős ítélettel, a polgári igényt érvényesítő eljárás azonban nem, hiszen számos jogerős ítélet csak a nem peres eljárások körébe tartozó végrehajtási eljárásban kényszeríthető ki. Ez indokolja azon szerkesztési szempontunkat, miszerint a keresetindítástól kezdve (vagy a korábban benyújtható előzetes bizonyítási kérelemtől) az iratokban végig lehessen követni egy egy eljárási folyamatot. Ennek a szerkesztői alapelvnek közvetlen következménye, hogy nincs (vagy alig van) olyan jogi képviselői kérelem, amelyet ne követne bírói döntés, illetve az egyes pertípusok szerinti eljárási folyamat (pl. bontóper) iratait némi lapozgatás után össze tudja rakni az olvasó. Könnyűnek tűnt volna a polgári peres eljárás felépítése, logikája szerint összeállítani az irat-mintatárat, ám nem engedtünk a könnyű préda csábításának. Az eljárások szereplői szerint tagoltuk részekre a minta iratokat, mivel az eljárások szereplői szerinti csoportosítás áttekinthető rendszerezéssel jár, másfelől az eljárási logikát követő szerkesztési módból számos fontos irat kiesett volna, illetve a dolog természete folytán nem kerülhetett volna be a válogatásba. Arra gondolunk, ha a keresetlevelet jogerősen a Pp alapján elutasítja a bíróság és 30 napon nem adják be újra, akkor teljesen felesleges a keresetlevélben megindított perben a bizonyítási indítványnak helyt adó végzés beszerkesztése. Ugyanakkor tisztában vagyunk azzal, mivel a polgári per nem gépek automatizmusa, a ha... akkor döntési opciók iratokban történő megrajzolása célszerű összeállítási szempont lehetett volna. Ennek ellenére úgy gondoljuk, e szerkesztési alapelvet érvényesítve eljutottunk volna a jelenlegi pedagógiai, oktatási, módszertani gyakorlatunk csődjéhez, mivel a hagyományos logika megbontása a hallgatók számára súlyos tanulási, megértési nehézségeket vetett volna fel. Mindenestre érdemes elgondolkodni a felmerült problémán, és a pedagógiai megújulás szempontjából megvizsgálni az eljárási
6 6 folyamatra és az eljárási szereplők döntési opcióira épülő eljárásjog oktatását az eljárásjogi iratok e logika szerint történő megismertetésével egyetemben. A kötet tehát a polgári eljárások főbb szereplőinek iratanyagait gyűjti egybe. Az első fejezet a Jogi képviselő iratai címet viseli. A jogi képviselő iratai -- összhangban a képviseletről szóló hatályos jogszabályi rendelkezésekkel mind felperesi, mind alperesi beadványokat tartalmaznak, de a peres eljárás mellett nem peres iratanyagot is beválogattunk. A jogi képviselő iratai fejezet egyrészt e logika mentén tagolt, ám a peres eljáráson belül például külön kiemeltük a keresetleveleket. Lehet hogy a közreadott keresetlevelek száma csekély, azonban az egyes számítások szerint 364 pertípus keresetleveleit nem tudtuk egyenként bemutatni. Mentségünkre szolgáljon, hogy nem annyira a pertípusok szerinti rendezés volt a lényeges, hanem a peres eljárás szempontjából fontos eljárásjogi sajátosságokkal rendelkező keresetek bemutatása. Így fordul elő, hogy ugyanabba a pertípusba tartozik mondjuk a megállapításra és a marasztalásra irányuló kereseti kérelmet tartalmazó keresetlevél minta. A peres eljárás törvényi tagolódásából következően a jogi képviselő iratait a peres logika mentén is elrendeztük. A nem peres eljárások körében azonban nyilvánvaló hiánnyal jelenik meg összeállításunk, mivel az eljárások száma külön kötetet indokolt volna. Ezért ez a rész valóban a pedagógiai céljainknak rendelődött alá, csak a fontosabb iratok, eljárási helyzetek felvillantására vállalkoztunk. A bírói iratokat két fejezetbe rendeztük, a peres és nem peres iratok fejezetébe. Jóllehet a cím nem pontos, mivel egyes végzéseket meghozhat bírósági titkár is (van ahol ezt jeleztük), pontosabb lett volna a Bírósági iratok elnevezés, azonban hűen az eljárások szereplői szerinti szerkesztési elvhez mégis a bírói iratok elnevezés mellett döntöttünk. Jobban kifejezi ez a személyes döntések, eljárási cselekmények természetét, mint a személytelen bíróságra való hivatkozás. Arra azonban ügyeltünk, hogy a bírói döntések iratanyaga ne csak egy típusú döntésre terjedjen ki, ami alatt azt értjük, ha van bizonyítási indítványt elutasító döntés, úgy kell lenni bizonyítási indítványnak helyt adó döntésnek is. Fontos és lényeges része a bírói peres iratoknak az ítéletek alfejezet. Úgy gondolom, hogy és ez a fejezetet író gyakorló bíró munkatársunknak köszönhető a bemutatott ítéletek a törvényi követelményeknek mindenben megfelelnek, s bizony nehéz lenne ellenük megalapozatlanság miatt jogorvoslatot előterjeszteni. Amíg a jogi képviselő iratait és a peres bírói iratokat szinte valamennyi mintatár tartalmazza, ez a megállapítás a bírói nem peres iratokra már nem igaz. Kötetünk újdonsága a bírói nem peres iratok külön fejezetben történő
7 7 összegyűjtése, még akkor is, ha az iratok nagy része hűen a valósághoz és hűen a tananyag követelményéhez a végrehajtási eljárással foglalkozik. A joghallgatók lehet hogy még nem tudják, de a jogi életben jártas olvasó valószínűleg tisztában van azzal, miszerint a végrehajtási eljárás hazai jogunk egyik legneuralgikusabb pontja. Kötetünk segít eligazodni ebben a jogi útvesztőben, mivel a különböző döntéseket tartalmazó iratokat a végrehajtási eljárás bíró tevékenységéhez rendeli hozzá. Minden egyes döntés (irat) feltételezi a megfelelő eljárási helyzetet, azt a szituációt, ahol az adós, vagy a hitelező, esetleg a jogi képviselő kérelmére indult be a bírósági gépezet. A bírói iratokból kiderülnek az eljárási cselekményeket kiváltó okok, még akkor is, ha a jogi képviselő irataiból esetleg hiányzik a megfelelő irat. Az összeállítás fel akarta hívni a figyelmet a kevésbé reflektorfénybe álló nem peres eljárásokra, így például az elmegyógyintézeti megfigyelés, vagy kezelés új szabályaira. A kötet következő része az ügyész (és az ügyészség) polgári eljárási iratait mutatja be. Nem véletlenül használtuk a bemutatás szót, mivel a teljes körű iratismertetésre nem vállalkoztunk. Nagy vitákat váltott és vált ki az ügyész részvétele a polgári eljárásokban, mi a vitákat sem ismertetni, sem eldönteni nem akarjuk. A perrendtartás, valamint más törvények felhatalmazást adnak az ügyész számára bizonyos perek megindítására, bizonyos jogi lépések megtételére, az ügyészi jogosítványok tehát a jogrendből következően adottak. Ebből következik, hogy nem mellőzhetjük e törvényes felhatalmazás alapján gyakorolt ügyészi tevékenység iratainak bemutatását, még akkor sem, ha csekély számú hallgatónk szerkeszt majd hasonló iratokat. Ezek az iratok a jogi élet részei, ám ideje lenne azokra az ügyészi iratokra is odafigyelni, amelyek mindnyájunk közös érdekének képviseletében íródtak, így pl. a környezeti károkozás és kártérítés körébe tartozó iratokra, avagy a törvényességi felügyelet során megfogalmazott beadványokra. Iratminta összeállításunk bő válogatást ad ebből e körből, de reményeink szerint más stúdiumok hallgatói szintén fel tudják használni kötetünket. Irat-mintatárunk terjedelemre legkisebb része a közjegyzői iratok. Csak terjedelemre, mivel e rész fontossága lebecsülhetetlen. Ahogy a közjegyzői tevékenység egyre fontosabb részét képezi a joggyakorlatnak, úgy játszanak egyre nagyobb szerepet a közjegyző végzései, jegyzőkönyvei, iratai. Válogatásunk zöme a közjegyző egyik legfontosabb tevékenységi köréből, a hagyatéki eljárásból került ki, azonban nem mellőztük a közjegyzői tevékenység más területét sem. Ezeknek az iratoknak a megismerése fontos tanulmányi cél, de fontos segítség a gyakorló jogászok számára is. Kötetünk bemutatásakor elsősorban a pedagógiai, oktatási célokat hangsúlyoztuk. A bevezető végén eláruljuk, könyvünk összeállításában a
8 8 gyakorló jogászok igényeit éppúgy szerettük volna szem előtt tartani, mint a szakvizsga előtt állókét vagy a már éppen praktizálni kezdő kollégákét. Könyvünk jó olvasmány azoknak a nem jogász olvasóknak is, akiket érdekel a jog világa, hiszen minden egyes irat egy-egy esettanulmány a kortárs Magyarországról. A kötet felhasználásának sokoldalúságát figyelembe véve a kötet szerzői úgy döntöttek, hogy az első nyomdai kiadást egy CD lemez megjelentetésével kötik egybe, mivel a felhasználás ezáltal számos területen egyszerűsödik. Számítunk azonban az olvasók, hallgatók, kollégák, oktatók és kutatók, gyakorló jogászok, és valamennyi érdeklődő bírálatára, megjegyzésére, ötletére, mert a második kiadást ennek függvényében szeretnénk előkészíteni. Az első kiadás előkészítésért köszönetet kell mondanunk oktató kollégáinknak, akik a könyv megjelentetését fontosnak tartva a tankönyvlistán előkelő helyre rangsorolták irat-mintatárunkat, de köszönet illeti a kiadó munkatársai mellett Dr. Molnár Juditot tanszékünk doktoranduszát a szerkesztésben, technikai munkálatokban való közreműködésért. Debrecen augusztus. Dr. Gyekiczky Tamás tanszékvezető egyetemi docens szerkesztő
9 9 TARTALOMJEGYZÉK: I. RÉSZ : A JOGI KÉPVISELŐ IRATAI I.1. Keresetlevelek, rendelkezés a keresetről 16. old. I.1.1. Keresetlevél pénztartozás megfizetésére I.1.2. Keresetlevél meghatározott cselekmény kikényszerítésére I.1.3. Keresetlevél tűrésre kötelezésre I.1.4. Keresetlevél megállapításra I.1.5. Keresetlevél jognyilatkozat pótlására I.1.6. Keresetlevél jogviszony létrehozására I.1.7. Keresetlevél jogviszony megszüntetésére I.1.8. Keresetlevél szerződés módosítására I.1.9. Vegyes /megállapítási és marasztalási / keresetlevél I Keresetlevél alternatív keresetekkel /jogcímek vagylagossága/ I Keresetlevél alternatív keresetekkel /követelések vagylagossága/ I Keresetlevél közigazgatási perben 1. /Kereseti kérelem a közigazgatási határozat megváltoztatására / I Keresetlevél közigazgatási perben 2. /Kereseti kérelem a közigazgatási határozat hatályon kívül helyezése iránt/ I Keresetlevél házasság felbontása iránt, közös megegyezéssel. I Keresetlevél munkaügyi jogvitában I Keresetlevél házasság felbontása és házastársi vagyonközösség megosztása iránt I Kereset felemelése I Kereset leszállítása I Kereset kiterjesztése I Kereset jogcímének megváltoztatása I Kereset összefog1a1ása I.2. Alperesi és felperesi ellenkérelmek 53.old. I.2.1. Alperesi ellenkérelem a per megszüntetésére I.2.2. Alperesi ellenkérelem kereset elutasítására I.2.3. Alperesi ellenkérelem beszámítási kifogással I.2.4. Alperesi ellenkérelem és szavatossági kifogás I.2.5. Alperesi ellenkérelem és viszontkereset I.2.6. Felperesi ellenkérelem viszontkeresetre I.3. Egyéb peres beadványok 59.old. I.3.1. Észrevétel szakértői véleményre I.3.2. Közös kérelem tárgyalás elhalasztása iránt I.3.3. Közös szünetelési kérelem I.3.4. Kérelem a per felfüggesztése iránt I.3.5. Ellenérdekű fél jogutódjának perbevonása I.3.6. Perbelépés jogutódlás esetén I.3.7. Perbehívása beavatkozónak I.3.8. Ideiglenes intézkedés iránti kérelem
10 10 I.3.9. Perfeljegyzés iránti kérelem I Bizonyítási-indítvány előterjesztése I Kérelem perek egyesítésére I Kérelem közbenső ítélet meghozatala iránt I Kérelem részítélet iránt I Bíróval szembeni elfogultsági kifogás I.4. "Technikai jellegű" beadványok 60.old I.4.1. Hiánypótlás I.4.2. Igazolási kérelem I.4.3. Meghatalmazás visszavonásának bejelentése I.5. Jogorvoslati eljárások 70.old I.5.1. Fellebbezés keresetlevelet "idézés kibocsátása nélkül" elutasító végzés ellen I.5.2. Fellebbezés permegszüntető végzés ellen I.5.3. Fellebbezés felfüggesztést kimondó végzés ellen I.5.4. Fellebbezés végrehajtást felfüggesztő végzés ellen I.5.5. Fellebbezés ítélet ellen I.5.6. Fellebbezés fellebbezést elutasító végzés ellen I.5.7. Fellebbezési ellenkérelem I.5.8. Csatlakozó fellebbezés I.5.9. Fellebbezés visszavonása I Kérelem ítélet kiegészítése iránt I Kérelem ítélet kijavítása iránt I Fellebbezés másodfokú eljárásban hozott, jogorvoslattal támadható végzés ellen I.6. Rendkívüli perorvoslati eljárások beadványai 81.old I.6.l. Felülvizsgálati kérelem I.6.2. Felülvizsgálati ellenkérelem I.6.3. Csatlakozó felülvizsgálati kérelem és felülvizsgálati ellenkérelem I.6.4. Perújítási kérelem új tény, adat, bizonyíték esetén I.6.5. Perújítási ellenkérelem I.7. Jogi képviselő iratai a nem - peres eljárásokban 87.old I.7.1 Végrehajtás felfüggesztése iránti kérelem. I.7.2. Kérelem végrehajtás megszüntetése iránt I.7.3. Kérelem végrehajtási záradék törlésére I.7.4. Kifogás végrehajtó intézkedése ellen (végrehajtási kifogás). II. RÉSZ: BÍRÓI PERES IRATOK II.1. A keresetlevél beadását követő intézkedések 92.old II.1.1. Áttételt elrendelő végzés hatáskör hiánya miatt II.1.2. Áttételt elrendelő végzés illetékesség hiánya miatt
11 11 II.1.3. Hiánypótlásra felhívó végzés II.1.4. Ideiglenes intézkedés II.1.5. Keresetlevelet idézés kibocsátása nélkül elutasító végzés II.1.6. Ingatlanra perfeljegyzést elrendelő végzés II.1.7. Költségmentesség engedélyezése és pártfogó ügyvéd kirendelése II.1.8. Költségmentességet elutasító végzés II.1.9. Debreceni Ítélőtábla végzése hatásköri összeütközés esetén II Tájékoztatás keresetlevél kézbesítéséről II.2. Pervezető végzések és a tárgyaláson hozott egyéb határozatok 102.old. II.2.1. Beavatkozási kérelmet elutasító végzés II.2.2. Beavatkozás megengedése II.2.3. Szakértői díjat megállapító végzés II.2.4. Egyesítésre vonatkozó végzés II.2.6. Eljárás félbeszakadását megállapító végzés II.2.7. Igazolási kérelemnek helyt adó végzés II.2.8. Igazolási kérelmet elutasító végzés II.2.9. Bírósági meghagyás kibocsátása II Jegyzőkönyv bontóperi egyezségről II Jogutód megállapító végzés II Kizárás iránti kérelmet elutasító végzés II Nyilvánosság kizárása a tárgyalásról II Pénzbírságot kiszabó végzés II Per megszűnését megállapító végzés II Per tárgyalását felfüggesztő végzés II Permegszüntető végzés II Szakértőt kirendelő végzés II.3. Elsőfokú ítéletek 123.old II.3.1. Házassági bontóperben II.3.2. Elsőfokú ítélet jognyilatkozat pótlására II.3.3. Elsőfokú ítélet apasági perben II.3.4. Elsőfokú ítélet kisperértékű ügyben II.3.5. Elsőfokú közbenső ítélet II.3.6. Kiegészítő ítélet II.3.7. Elsőfokú ítéletet kijavító végzés II.3.8. Részletfizetést engedélyező végzés II.3.9. Megyei bíróság elsőfokú ítélete II.4. Másodfokú eljárás bírósági határozatai 138.old II.4.1. Fellebbezést elutasító végzés II.4.2. Másodfokú bíróság elsőfokú ítéletet hatályon kívül helyező végzése II.4.3. Másodfokú bíróságnak az elsőfokú ítéletet helybenhagyó ítélete II.4.4. Másodfokú részítélet, amely részben helybenhagyó, részben hatályon kívül helyező rendelkezést tartalmaz II.4.5. Másodfokú bíróság elsőfokú bíróság ítéletét megváltoztató ítélete
12 12 II.5. Rendkívüli perorvoslatok bírói határozatai 147.old II.5.1. Felülvizsgálati kérelmet elutasító végzés II.5.2. Felülvizsgálati eljárásban hozott ítélet. 1.sz. (Másodfokú ítéletet hatályában fenntartó felülvizsgálati ítélet) II.5.3. Felülvizsgálati eljárásban hozott ítélet. 2.sz. (Másodfokú ítéletet hatályon kívül helyező felülvizsgálati ítélet) II.5.4. Perújítási kérelmet a megengedhetőség körében elutasító végzés II.5.5. Ítélet perújítási eljárásban II.6. Egyéb Bírói határozatok 158.old II.6.1. Kézbesítési vélelem megdöntése iránti kérelemnek helyt adó végzés II.6.2. Kézbesítési vélelem megdöntése iránti kérelmet elutasító végzés II.6.3. Másodfokú eljárásban hozott végzés, amellyel szemben az elsőfokú eljárás szabályai szerinti fellebbezésnek van helye II.6.4. Másodfokú bíróság másodfokú eljárást tárgyaláson kívül befejező végzése II.6.5. Másodfokú bíróság intézkedése az első fokú bíróság felé a fellebbezés hiánypótlása végett II.6.6. Alperesi viszontkereset érdemi vizsgálat nélküli elutasítása II.6.7. Eljárás szabálytalansága miatt előterjesztett kifogást elutasító végzés II.6.8. Eljárás elhúzódása miatt előterjesztett kifogásra tett másodfokú bírói intézkedés II.6.9. Tárgyalási jegyzőkönyv szakértő meghallgatásáról II Bírói végzés az Európai Bíróság megkereséséről előzetes döntéshozatal céljából III. RÉSZ: BÍRÓI NEM PERES IRATOK III.1. Bírói rendelkezések a végrehajtási eljárásában 175.old. III.1.1. Hiánypótló végzés a jogi képviselővel eljáró zálogjogosultnak a végrehajtási eljárásba való bekapcsolódás iránti kérelme kapcsán III.1.2. Hiánypótlási felhívás jogi képviselő nélkül eljáró adósnak a Vht. 114 /A.. (4) bekezdése szerinti nyilatkozata kapcsán III.1.3. Végrehajtás felfüggesztését elrendelő -- egyidejűleg az adóst és a végrehajtást kérőt nyilatkozatra felhívó -- végzés zálogjogosultnak a végrehajtási eljárásba való bekapcsolódási kérelme esetén III.1.4. Zálogjogosultnak a végrehajtási eljárásba való bekapcsolódása iránti kérelmét hivatalból elutasító végzés. III.1.5. Zálogjogosultnak a végrehajtási eljárásba való bekapcsolódását engedélyező végzés III.1.6. Végrehajtási eljárás felfüggesztését megszüntető végzés. III.1.7. Végzés kézbesítési vélelem beálltáról III.1.8. Végrehajtás felfüggesztése iránti kérelmet és végrehajtási kifogást elutasító végzés III.1.9. Végrehajtás felfüggesztését elrendelő és végrehajtási záradékot törlő végzés III Jogutódot megállapító végzés végrehajtási eljárásban III Végrehajtási lap visszavonását elrendelő végzés III Bírói ítélet alapján kiállított végrehajtási lap visszavonását elrendelő végzés III Végrehajtási lap visszavonását és a végrehajtási eljárás megszüntetését elrendelő végzés. III Visszatérítés iránti rendelkezés végrehajtási eljárásban
13 13 III.2.Bírósági letétkezelés 206.old III.2.1. Teljesítési letétet elfogadó végzés III.2.2 Letétet kiutaló végzés III.2.3. Hiánypótló végzés őrzési letéti kérelem esetén III.3. Egyéb nem peres eljárások 211.old III.3.1. Biztosítási intézkedést elrendelő végzés III.3.2. Jegyzőkönyv és végzés pszichiátriai intézeti gyógykezelés felülvizsgálatáról III.3.3. Közjegyzővel szembeni kizárási eljárást megszüntető végzés III.3.4. Személyes meghallgatási jegyzőkönyv gyermektartás külföldi végrehajtása tárgyában III.3.5. Bíróság előtti meghatalmazás (gyermektartás külföldi végrehajtása esetén) III.3.6. Felterjesztő végzés gyermektartás külföldi végrehajtása tárgyában III.3.7. Előzetes bizonyítást elrendelő végzés III.3.8. Hiánypótló végzés fizetési meghagyás kibocsátása és költségmentesség engedélyezése iránti kérelemre. IV. RÉSZ: ÜGYÉSZI IRATOK A POLGÁRI ELJÁRÁSOKBAN IV.1. Alapítványok 227.old IV.1.1. Ügyészi kereset alapítvány kezelőszervének kijelölése, illetőleg az alapítvány megszüntetése iránt IV.1.2. Ügyészi indítvány alapítvány alapító okiratának módosítása iránt IV.1.3. Ügyészi indítvány alapítvány kezelő szervének kijelölése és alapító okirat módosítása iránt IV.1.4. Ügyészi fellebbezés közalapítvány nyilvántartásba vételét elrendelő végzés ellen IV.1.5. Ügyészi fellebbezés alapítvány nyilvántartásba vételét elrendelő végzés ellen IV.1.6. Ügyészi kereset alapítvány új kezelő szervének alapítói kijelölése illetve alapítvány megszüntetése iránt IV.1.7. Ügyészi kereset alapítvány új kezelő szervének alapítói kijelölése és alapítvány megszüntetése iránt IV.1.8. Ügyészi kereset Alapítványnak nyújtott adomány semmisségének megállapítása iránt IV.2. Társadalmi szervezetekkel kapcsolatos ügyészi intézkedések 248.old IV.2.1. Ügyészi fellebbezés egyesület nyilvántartásba vételét elrendelő végzés ellen. IV.2.2. Ügyészi fellebbezés egyesület nyilvántartásba vételét elrendelő végzés ellen IV.2.3. Ügyészi kereset társadalmi szerv (párt)feloszlatása iránt IV.2.4. Ügyészi fellebbezés párt nyilvántartásba vételét elrendelő végzés ellen IV.2.5. Ügyészi fellebbezés társadalmi egyesület (szövetség) nyilvántartásba vételét elrendelő végzés ellen. IV.2.6. Ügyészi kereset társadalmi egyesület (szakszervezet) megszűnésének megállapítása iránt IV.2.7. Ügyészi kereset egyesület ellen a törvényes működés helyreállítása iránt IV.2.8. Ügyészi fellebbezés közhasznú szervezetté nyilvánító végzés ellen
14 14 IV.3. Ügyészi intézkedések a környezetvédelem területén 270.old IV.3.1. Per előtti ügyészi felszólítás környezetben okozott kár megtérítése iránt. IV.3.2. Ügyészi kereset magánszemély ellen a környezetben okozott kár megtérítése iránt. IV.3.3. Ügyészi kereset gazdasági társaság ellen a környezetben okozott kár megtérítése iránt. IV.3.4. Ügyészi kereset gazdasági társaság ellen, a természeti károkozás megszüntetése és az eredeti állapot visszaállítása iránt. IV.3.5. Ügyészi fellebbezés környezeti kár megtérítésére irányuló peres eljárásban a tárgyalást felfüggesztő végzés ellen IV.4. Házassági, származás megállapítási perek 282.old IV.4.1. Ügyészi kereset apaság vélelmének megdöntése iránt IV.4.2. Ügyészi kereset szülői felügyeleti jog megszüntetése iránt IV.5. Ügyészi intézkedések gazdasági társaságok ellen 287.old IV.5.1. Ügyészi kereset gazdasági társaság ellen, a jogszabálysértő állapot (jogszabályba ütköző alapító okirat) megszüntetése iránt. V. RÉSZ: KÖZJEGYZŐI IRATOK 290.old V.1. Jegyzőkönyv hagyatéki tárgyalásról V.2. Hagyatékátadó végzés törvényes öröklés esetén V.3. Jegyzőkönyv hagyatéki tárgyalásról osztályos egyezség esetén V.4. Hagyatékátadó végzés törvényes öröklés és osztályos egyezség esetén V.5. Hagyatékátadó végzés törvényes örökös és a hagyatéki hitelező egyezsége esetén V.6. Jegyzőkönyv hagyatéki tárgyalásról végrendeleti öröklés esetén V.7. hagyatékátadó végzés törvényes öröklés és ági öröklés esetén V.8. Jegyzőkönyv hagyatéki tárgyalásról törvényes örökös és öröklési szerződés szerinti örökös érdekellentéte esetén V.9. Ideiglenes hatályú hagyatékátadó végzés V.10. Jegyzőkönyv betétszámlakönyv elvesztésének bejelentésről V.11. Hirdetmény betétkönyv megsemmisítési eljárásának megindításról V.12. Végzés betétkönyv megsemmisítési eljárásának megindításról V.13. Végzés betétszámlakönyv semmissé nyilvánításáról V.14. Jegyzőkönyv váltóóvásról V.15. Tanúsítvány részvény megsemmisítésről
15 15 I. Rész A JOGI KÉPVISELŐ IRATAI
16 16 I.1. Keresetlevelek, rendelkezés a keresetről I.1.1. Keresetlevél pénztartozás megfizetésére T. Városi Bíróság P ü s p ö k l a d á n y Tisztelt Városi Bíróság! Kormányos István és neje Nyíregyháza Kodály Körönd 15. sz. a. lakosok, I. és II. r. felperesek - meghatalmazással igazolt jogi képviselőnk útján - az alábbi k e r e s e t e t terjesztjük elő Nutria Béla és neje I-II. r. alperesek ellen /mindketten Sárrétudvari Ajtósi Dürer sor 12. sz. a. lakosok/: Szíveskedjék alpereseket egyetemlegesen arra kötelezni, hogy 15 nap alatt fizessenek meg részünkre együttesen /bármelyikünk kezeihez/ Ft, azaz kettőmillió-ötszázezer forint tőkét, ennek január 1-től a mindenkori költségvetési törvényben írt kétszeresét kitevő kamatát és fizessék meg - szintén egyetemlegesen - a perköltséget, amely ezidáig Ft-ot tesz ki. A pertárgy értéke: Ft Ft értékű illetékbélyeget keresetlevelünk eredeti példányán leróttunk., A bíróság illetékessége a Pp. 29. /1/ bekezdése alapján áll fenn. Tekintettel arra, hogy alperesek teljes bizonyító erejű magánokiratban december 31.-ig vállalták a fenti összegű kölcsön visszafizetését és a határidő lejárt, kérjük biztosítási intézkedés meghozatalát alperesekkel szemben a Vht /1/ bek. b./ pont alapján soronkívül. Ennek 1 %-os illetéke is lerovásra került a keresetlevélen. I n d o k o l á s január 20-án én, I. r. felperes kölcsönadtam megtakarított pénzemből unokatestvéremnek, I. r. alperesnek Ft-ot. A kölcsönt azért kérte nevezett, mert szarvasmarhákat akart kedvező áron felvásárolni. A megállapodásról írásbeli, szerződést készítettünk, amelyben I. r. alperes vállalta, hogy december 31.-ig a pénzösszeget visszafizeti. Az okiratban azonban nem a tőkeösszeg, hanem Ft szerepelt, mert ebbe foglaltuk bele a lejáratig fizetendő ügyleti kamatot. Kikötöttük továbbá, hogy ha a határidőt nem tartja be adós, úgy a tőke és az ügyleti kamat, azaz a Ft után évi 48 %-os késedelmi kamatot köteles fizetni. A szerződéskötésnél jelen voltam én is, II. r. felperes - I. r. felperes felesége -, valamint ott tartózkodott I. r. alperes férje, II. r. alperes is. Az okiratot két szomszédunk, Soós István és Komár János írták alá tanúként. I. r. alperes a vállalt határidőre a tőkét és az ügyleti kamatot nem fizette vissza, ezért többször sürgettem a teljesítést. Mivel ez utóbbiak eredménytelenek maradtak, jogi képviselőm útján felszólítottam a fizetésre, de ennek sem tett eleget. A Ptk /1/ bek. alapján kölcsönszerződés esetében az adós köteles a kölcsönösszeget a szerződés szerint visszafizetni. A Ptk /1/ bek. értelmében pedig az adós késedelembeesése késedelmi kamatfizetési kötelezettséget von maga után. A Csjt. 30. /2/ bek.
17 17 pedig kimondja, hogy bármely házastársnak a vagyonközösség fennállása alatt kötött, a vagyonközösséggel kapcsolatos visszterhes ügylétét a másik házastárs hozzájárulásával kötöttnek kell tekinteni. Bizonyítékok és bizonyítási kérelem: 1. Becsatoljuk a kölcsönszerződést eredeti példányban és a meghatalmazást. 2. Mellékeljük az ügyvédi felszólítás másolatát és az ajánlati szelvényt. 3. Kérjük tanúként megidézni és meghallgatni a szerződéskötés körülményeire az alábbi személyeket tanúként: a/ Soós István Sárrétudvari Hó u. 2. és b/ Komár János Nyíregyháza Festő u. 19. sz. a. lakosokat. Közlöm a t. Bírósággal, hogy az alperesek és közöttem közvetítői eljárás nem volt folyamatban. A Vht /1/ bek. b/ alpontja lehetővé teszi biztosítási intézkedés meghozatalát, amennyiben valószínűsíthető a követelés későbbi kielégítésének veszélye, és a követelés fennállását, lejártát, összegszerűségét teljes bizonyító erejű magánokirattal igazolják. Mivel alperesek sem a szóbeli, sem az írásbeli felszólításaimra nem reagáltak, ez elegendő bizonyíték arra, hogy nem hajlandók fizetni, ugyanakkor a becsatolt okirat megfelel a Pp /1/ bek. b/ alpontban írt kellékeknek, indokolt a biztosítási intézkedés meghozatala. A perköltségre vonatkozó kérelem pedig a Pp. 78. sz. /1/ bekezdésén alapul. Kelt: Nyíregyházán, december 18-án. Tisztelettel: Kormányos István és társa I-II. r. felperesek Képv: JANUS PANNONIUS ÜGYVÉDI IRODA NYÍREGYHÁZA /üi.: Dr. Joób László ügyvéd/ bélyegzője
18 18 I.1.2. Keresetlevél meghatározott cselekmény kikényszerítésére T. Mátészalka, március 20. Városi Bíróság Mátészalka Tárgy: KERESETLEVÉL lakás birtokbaadása iránt. Tisztelt Városi Bíróság! A pertárgy értéke: Ft. A bíróság a Pp 35. sz. /1/ bek. szerint illetékes. Személyes költségmentesség megkérve! Az január 1-én kelt bérleti szerződéssel határozatlan időtartamra bérbeadtam a kizárólagos tulajdonomat képező mátészalkai hrsz-ú, ténylegesen Mátészalka városban Juhász u. 23. sz. alatt fekvő kétszobás családi lakóházamat udvarral együtt a MICHIGAN Szolgáltató és Kereskedelmi kft-nek, melynek székhelye Mátészalka Fő u.10. sz. alatt volt, havi Ft bérleti díj ellenében februárjában a cég áttette székhelyét Debrecenbe, Iskola utca l0. sz. alá. Az ingatlant a szerződéskötéskor birtokba vette, ott a két lakásból irodahelyiségeket alakított ki, a bérleti díjat rendszeresen fizette január 1-ével a bérleti szerződést úgy módosítottuk, hogy felemeltük a havi bérleti díjat Ft-ra. Ezt az összeget a kft. rendszertelenül fizette. Emiatt március 13-án kelt levelemben felszólítottam, hogy az addig felgyűlt hátralékot, azaz Ft-ot 8 napon belül fizesse ki, és felszólításomban utaltam arra, hogy eredménytelenség esetén a jogviszonyt felmondom. A felhívás eredményes volt; a bérlő kamatostul kifizette hátralékát. Ezt követően ismételten akadozott a díjfizetés, ezért december l0-i levelemben ismét felszólítottam Ft hátralék átutalására. /E levélben is figyelmeztettem a felmondási jogomra./ Ennek a cég nem tett eleget, ezért az eredménytelen 8 nap leteltét követő újabb 8 napon belül felmondtam a bérleti jogviszonyt január hó 31-ére. A volt bérlő ekkor sem teljesített, továbbra is használta az ingatlant, sőt előállott egy olyan tervvel, hogy szeretné továbbra is fenntartani a használatot, mivel Debrecenből visszateszi székhelyét Mátészalkára, az én ingatlanomba. Én ezt elutasítottam és közöltem vele, hogy ha haladéktalanul nem fizeti ki a hátralékát, valamint a január 31-ét követő időre a használati díjat és nem adja birtokomba az ingatlant, pert indítok. Ez a találkozás egyébként Mátészalkán február 15-én történt. A többször módosított évi LXXVIII. tv. 24. /1/ bek. szerint a bérbeadó a bérleti szerződést írásban felmondhatja, ha a bért a bérlő nem fizeti meg a szerződésben írtaknak megfelelően. A felmondást megfelelő határidejű felszólításnak kell megelőznie. Az érvényes felmondás a következő hónap utolsó napjára szólhat. A Ptk /1/ bek. értelmében a jogalap nélküli birtokos köteles a dolgot a jogosultnak kiadni, és köteles használati díjat fizetni a jogellenes állapot idejére. Mivel a kft. mind a felszólításomat, mind a felmondásomat megkapta, bérleti jogviszonya január 31-ével jogszerűen megszűnt, így beállott kiürítési /birtokbaadási/ és használati díj fizetési kötelezettsége egyaránt. Ezért én, Markó Gábor Mátészalka Csengeri út 28. sz.a. lakos felperes ezennel az alábbi
19 19 k e r e s e t e t terjesztem elő a MICHIGAN Szolgáltató és Kereskedelmi kft. Debrecen Iskola u. l0. sz. a. alperes ellen: Kötelezze a t. Városi Bíróság, adja birtokomba kiürítve, de rendeltetésszerű használatra alkalmas állapotban a tulajdonomat képező Mátészalka Juhász u. 23. sz. a. ingatlant 15 napon belül, továbbá fizessen meg részemre Ft elmaradt bérleti díjat, ennek január 1-től az évi költségvetési törvényben meghatározott mértékű késedelmi kamatát, továbbá február 1-től kezdődően havi Ft összegű használati díjat, és a késedelemi időpontoktól kezdődően szintén a költségvetési törvényben megjelölt mértékű késedelmi kamatot, végezetül fizesse meg a perköltséget. Kérem, szíveskedjék részemre megadni a 6/1986. /VI. 26./ IM. r. 6. /1/ bek. alapján a személyes költségmentességet, mivel havi nyugdíjam Ft, feleségem háztartásbeli, semmiféle jövedelme nincs,. mindketten hatvan év feletti idős, beteges személyek vagyunk. Az egy főre eső jövedelem alig haladja meg a legkisebb öregségi nyugdíjat. Közlöm a t. Bírósággal, hogy közvetítői eljárás nem volt folyamatban. M e l l é k l e t e k 1.Bérleti szerződés 2.Tulajdoni lap 3.Két db felszólítás ajánlati blankettával 4.Felmondás ajánlati blankettával 5.Ügyvédi meghatalmazás 6.Költségmentességi nyilatkozat és a szükséges vagyoni, jövedelmi igazolások + nyugdíjszelvényem. Tisztelettel: Markó Gábor f e 1 p e r e s Képv.: SZAMOS ÜGYVÉDI IRODA /üi.: Kő Mór ügyvéd/ Mátészalka Jókai u. 1/C. bélyegző
20 20 I.1.3. Keresetlevél tűrésre kötelezésre T. Debrecen, január 1. Városi Bíróság D e b r e c e n Tisztelt Városi Bíróság! Alulírottak, Hausner János és neje I-II. r.felperesek mindketten Debrecen Kossuth u. 88. sz. a. lakosok élünk az alábbi alperesek ellen: k e r e s e t t e l 1. Sziklás Henrik Debrecen Macska u. 18. sz. a. I. r., 2. Hóvirág Norbert Jászjákóhalma Horváth I. u. 2. II. r., 3. Tormás Kazimír Jászberény Kristály u. 76/. D. III. r., 4. Márk Gedeon Paks Dunai sugárút 3. IV. r., valamint 5. OTP és Kereskedelmi Bank Rt. Dudapest Nádor u. 18. V. r. Kérjük, szíveskedjék m e g á l l a p í t a n i, hogy a debreceni hrsz-ú 567 m2 területű Debrecen Volafka u. 4. sz. a. családi lakóházas ingatlan tulajdonjogát elbirtoklás jogcímén március 1-én megszereztük, és kötelezze alpereseket egyenlő arányú tulajdonjogunk ingatlan-nyilvántartási bejegyzésének t ű r é s é r e. Egyben keresse meg a Debreceni Körzeti Földhivatalt a fentiek teljesítésére. Személyi adataink a következők: a/ Hausner János /sz április 24. Makó, an.: Jován Mária, sz.a.: / és b/ Hausner Jánosné sz. Elek Lenke /sz május 1. Csanádpalota, an.: Hűs Henrietta, sza.: / Amennyiben alperesek az első tárgyaláson elismerik keresetünk jogalapját, úgy velük szemben perköltséget nem igényelünk, annak vitatása esetén kérjük kötelezni őket egyenlő arányban a perköltség viselésére. A pertárgy értéke Ft A Debreceni Városi Bíróság a Pp. 36. /1/ bek, alapján illetékes. Kérjük, szíveskedjék részünkre megadni az illetékfeljegyzési jogot a mellékelt vagyoni igazolások alapján. Bár mindkettőnk nyugdíja e1éri összesen a havi Ft-ot, azonban gondoskodnunk kell a nálunk lakó egyik beteges, idős rokonunkról, akinek semmiféle jövedelme nincs. Ugyanakkor becsatoljuk a háziorvosunk igazolását arról, hogy havonta milyen gyógyszereket kell szednünk életben maradásunk érdekében, valamint a gyógyszertári igazolást ezek áráról. Keresetlevelünkhöz az alábbi mellékleteket csatoljuk: 1. A perbeli ingatlan tulajdoni lapja 2. Debrecen Megyei Városi Tanács VB Hivatala Pénzügyi Osztálya házadó-ívei 1978-tól 3. Debrecen Megyei Városi Tanács VB Hivatala Műszaki Osztálya március 10-i felhívása az ingatlan utcafronti falazatának feltámasztására és helyreállítására 4. Építési-vállalkozási megállapodások 1980-ból az épület felújítási munkáival kapcsolatban